
10 activitats imprescindibles per viure el Nadal a Figueres
[bookmark: _GoBack]

1. MERCAT DE NADAL
📅 Del 28 de novembre al 24 de desembre
📍  La Rambla
🕒  D’11 a 14 h i de 16.30 h a 20.30 h
🎟️ Entrada lliure

El mercat comptarà amb una vintena d’expositors amb articles nadalencs, pessebre, arbres de Nadal i alimentació, entre altres. Paral·lelament, hi haurà inflables i activitats infantils del 28 de novembre al 23 de desembre (de pagament), i activitat de pintar cares el 29 i 30 de novembre de 17 a 20 h (gratuïta). El mercat es dinamitzarà amb diferents actuacions durant el desembre, amb gòspel (Gospel Tramunt.Cor), dansa (Escola Marta Coll i Escola Beat Dance) i l’espectacle del Carilló Màgic (Companyia La Tal).


2. CASETA MÀGICA 
📍  A la part baixa de la Rambla 
📅  De divendres a diumenges del 28 de novembre al 21 de desembre i dilluns 22 i dimarts 23 de desembre
🕒  De 17 a 20 h 

Els dies 6, 7, 8, 13, 14, 21, 22 i 23 de desembre hi haurà tallers de manualitats nadalenques per a infants, sense inscripció prèvia, durant l’horari d’obertura. Hi haurà tallers d'arbre, de boles i de figures de Nadal, de tions, de retrat familiar, de fanalets i de jocs de fusta Kapla. En Fumera i la Nadalina hi apareixeran a les hores en punt durant l'obertura els dies 21, 22 i 23 de desembre. El 20 de desembre (17.30 h) s’ha programat la cercavila d’en Fumera i la Nadalina amb inici a la plaça Josep Pla. 

3. PISTA DE GEL
📍  Plaça de l’Escorxador
📅  Del 24 al 31 de desembre
🕒  De 10 a 14 h i de 16 a 20 h (el 31, d'11 a 19 h). 25 de desembre tancat.


Set anys després, Figueres recupera la pista de gel per Nadal.

4. PARC D’ATRACCIONS DE NADAL 
📅  Del 19 de desembre al 6 de gener
📍  Al Clos de Fires
Organitza: Associació de Firaires de les Comarques Gironines


5. MÀPING DE NADAL
📅  Dissabte 20 de desembre (de 18 a 21 h) i diumenge 21 de desembre (de 17.30 a 21 h). Passis cada 30 minuts.
📍  Plaça Josep Pla (projecció a la façana del Teatre Municipal El Jardí)
🎟️    Entrada lliure

6. VISITA GUIADA ALS LLUMS DE NADAL DALINIANS
📅 Dies 5, 7, 13, 21, 23, 30 de desembre, i 3 de gener
🕒  18 h (durada 1 h 30 minuts)
📍  Pel centre de la ciutat 
🎟️  Entrades entre 3 i 6 euros (gratuït als menors de 10 anys) al web visitfigueres.entradasdemuseos.com i presencialment a l’Oficina de Turisme (plaça de l’Escorxador).

Visites guiades per conèixer la història dels llums de Nadal dalinians que hi ha instal·lats al centre de la ciutat aquests dies. Es tracta de llums inspirats en 12 postals nadalenques que va dibuixar l’artista figuerenc Salvador Dalí.

7. NADAL ALS BARRIS
📅  Del 27 al 30 de desembre
📍  Rambla Nova, Creu de la Mà, Bon Pastor, Parc de les Aigües, Vilatenim i Marca de l’Ham.

Les activitats de Nadal s’estendran més enllà del centre, en diferents barris i espais on hi haurà espectacles, activitats i diferents jocs entre el 27 i el 30 de desembre. Hi haurà taller de manualitats amb La Bullidora,¡; zona gaming i torneig de Mario Kart i d’EA Sports FC26 a càrrec de Rincón del Gamer; ludoteca amb Ludus Mundi (jocs moderns de taula i de construcció); taller de circ amb La Guixera i instal·lacions participatives de la companyia d’arts de carrer de jocs i experiències Tombs Creatius, que proposa “L’estrany viatge del Senyor Tonet”, un viatge que es descobreix a través de 10 jocs construïts amb material en desús com fustes, palets i mobles antics.


8. PESSEBRE VIVENT DE FIGUERES

📅 29 i 30 de desembre
📍  Temple de Sant Pere

🕒  19 h
🎟️ Entrada lliure amb aportació voluntària

Organitza Catequesi Interparroquial de Figueres, Amics de Sant Pere de Figueres i Ajuntament de Figueres. Degustació de Garnatxa de l’Empordà a la sortida


9. CAMPAMENT REIAL
📅  2 i 3 de gener
🕒  17.30 h a 20 h. 
📍  Plaça de l'Església de Sant Pere

Dos anys després torna el Campament Reial, que permet que els infants de Figueres puguin lliurar personalment la seva carta a un emissari de Ses Majestats els Reis d'Orient.

10. CAVALCADA DE REIS
📅  5 de gener
🕒  19 h
📍  Recorregut: C/ Borrassà, Creu de la Mà, C/ Nou, plaça Ernest Vila (Font Lluminosa), C/ Castelló, plaça del Gra, C/ Rutlla, C/ d’en Blanch, C/ Caamaño i la Rambla. Els Tres Reis baixaran de les carrosses a la part alta de la Rambla i faran l’últim tram de recorregut a peu, passant pel mig de la Rambla i enfilant el carrer Girona fins a la plaça de l’Ajuntament.

Figueres es torna a vestir de gala per rebre els Ses Majestats els Reis d'Orient. La cavalcada comptarà amb una desena de carrosses i més de 300 figurants i mantindrà el recorregut dels darrers anys, amb sortida a les set del vespre al carrer Borrassà (Creu de la Mà) i arribada dels Reis Mags a la plaça de l’Ajuntament, a quarts de nou.


CONSULTEU TOTA LA PROGRAMACIÓ A FIGUERES.CAT/NADAL

